Kuyov bazmi marosimi
Kuyov bazmi (yigitlar bazmi,yoshlar bazmi, kuyov ziyofati) — toʻy marosimi, toʻydan bir kun oldin yoki qoʻl urishtirish marosimidan to toʻygacha boʻlgan vaqtda oʻtkaziladi. Kuyovning boʻydoq tengdoshlari bilan bazm uyushtirishi boʻydoqlik hayoti, kayf-safo, „erkinlik“ bilan xayrlashish, uylanmagan tengdoshlar safidan chiqishga ishora qiladi. Kuyov bazmi kelin bazmi marosimiga oʻxshash tarzda paydo boʻlgan va shunga koʻra nomlangan. Shuningdek, har qanday erkaklar ziyofati „yigitlar bazmi“ deb atalishi mumkin.